PATVIRTINTA

 Vilniaus ,,Atžalyno“

 mokyklos-darželio

direktoriaus

 2014 m. spalio mėn. 02 d.

 įsakymu Nr. V-138A

# VILNIAUS ,,ATŽALYNO“ MOKYKLOS-DARŽELIO

# MOKINIŲ PAŽANGOS IR PASIEKIMŲ VERTINIMO TVARKOS APRAŠAS

# BENDROSIOS NUOSTATOS

# 1. Vilniaus ,,Atžalyno“ mokyklos-darželio „Mokinių pažangos ir pasiekimų vertinimo aprašas“ skiriamas apibrėžti pažangos ir pasiekimų vertinimo principus, nuostatas, tikslą bei uždavinius, vertinimą ugdymo procese ir baigus programą, vertinimo dalyvių vaidmenį, šeimų informavimo tvarką, įgyvendinant pradinio ugdymo programos tikslus.

# 2. Mokinių pasiekimai ir pažanga vertinami vadovaujantis švietimo ir mokslo ministro patvirtinta Bendrojo ugdymo programose dalyvaujančių mokinių mokymosi pasiekimų vertinimo ir vertinimo rezultatų panaudojimo tvarka  ir Bendrąja programa.

# 3.Vertinimo sistemoje vartojamos šios sąvokos:

# Vertinimas – nuolatinis informacijos apie mokinio mokymosi pažangą ir pasiekimus kaupimo, interpretavimo ir apibendrinimo procesas;

# Įvertinimas – vertinimo proceso rezultatas, konkretus sprendimas apie mokinio pasiekimus ir padarytą pažangą;

# Įsivertinimas – paties mokinio daromi sprendimai apie daromą pažangą bei pasiekimus;

# Vertinimo informacija – įvairiais būdais iš įvairių šaltinių surinkta informacija apie mokinio mokymosi patirtį, jo pasiekimus ir daromą pažangą (žinias, supratimą, gebėjimus, nuostatas);

**Individualios pažangos (idiografinis) vertinimas –** vertinimo principas, pagal kurį lyginant dabartinius mokinio pasiekimus su ankstesniais stebima ir vertinama daroma pažanga. Pažanga vertinama elektroniniame dienyne individualiais įrašais arba legendoje patalpintais trumpiniais, su kuriais tėvai (globėjai) yra supažindinami:

**dd** – daro didelę pažangą, ženkliai pagerėjo žinios, gebėjimai; vertinamuose darbuose 0-1 rašybos/matematikos klaida ir 1 skyrybos/matematikos vardinimo klaida arba 100-90 % teisingai atlikto darbo;
**d** – daro pažangą, tačiau dar nepanaudoja visų savo galių ir gebėjimų; vertinamuose darbuose 2-4 rašybos/matematikos klaidos ir ne daugiau kaip 2 skyrybos/matematikos vardinimo klaidos arba 89-70 % teisingai atlikto darbo;
**m** – minimali pažanga, reiktų pasimokyti ir pakartoti; vertinamuose darbuose 5-7 rašybos/matematikos klaidos ir ne daugiau kaip 2 skyrybos/matematikos vardinimo klaidos arba 69-50 % teisingai atlikto darbo;

**r** – reikia pagalbos, nes nepadarė pažangos. vertinamuose darbuose 8 ir daugiau rašybos/matematikos klaidų arba 49 % ir mažiau teisingai atlikto darbo.

**Formuojamasis vertinimas** – atliekamas nuolat ugdymo proceso metu, teikiant mokiniui informaciją (dažniausiai žodžiu, o esant reikalui ir raštu, t.y. parašant komentarą) apie jo mokymosi eigą, esamus pasiekimus ir nesėkmes.

**Diagnostinis vertinimas** – pagal iš anksto aptartus su mokiniais vertinimo kriterijus paprastai atliekamas tam tikro ugdymo(si) etapo (temos, kurso) pradžioje ir pabaigoje, siekiant diagnozuoti esamą padėtį: nustatyti mokinio pasiekimus ir padarytą pažangą, numatyti tolesnio mokymosi galimybes.

**Apibendrinamasis vertinimas** – atliekamas ugdymo laikotarpio ir pradinio ugdymo programos pabaigoje.

**VERTINIMO TIKSLAS IR UŽDAVINIAI**

 **Vertinimo tikslas:**

\* Padėti mokiniui mokytis ir bręsti kaip asmenybei, pateikiant informaciją apie mokymosi pasiekimus ir pažangą;

**Vertinimo uždaviniai:**

\* Padėti mokiniui pažinti save, suprasti savo stipriąsias ir silpnąsias puses, įsivertinti  ir kelti mokymosi tikslus.

\* Padėti mokytojui įžvelgti mokinio mokymosi galimybes, nustatyti problemas ir spragas, diferencijuoti ir individualizuoti mokymą bei vertinimą.

\* Suteikti tėvams (globėjams) informaciją apie vaiko mokymąsi; gerinti ryšius tarp vaiko, tėvų ir mokyklos.

\* Nustatyti mokyklai savo darbo kokybę, planuoti ugdymą, suteikti pagalbą pagal mokinių poreikius.

**VERTINIMO PLANAVIMAS**

\* Savaitės ar kasdieniuose planuose mokytojos planuoja vertinimą: numato ką, kaip ir kada vertins.

\* Vertinimo rezultatus panaudoja mokymo/si proceso tobulinimui, daromos mokinių pažangos stiprinimui, mokymosi motyvacijos palaikymui, mokymosi spragų šalinimui, bendradarbiavimo galimybių kūrimui, mokymosi pasiekimų patvirtinimui.

\* Su mokymosi pasiekimų ir pažangos vertinimo laikotarpiais, būdais, kriterijais supažindinami mokiniai, tėvai (globėjai) ugdomojo proceso pradžioje.

**VERTINIMAS MOKANT, INFORMACIJOS RINKIMAS, FIKSAVIMAS BEI JO PASKIRTIS, ĮSIVERTINIMAS, INFORMAVIMAS**

\* Vertinant mokymosi procese naudojamas diagnostinis, formuojamasis bei apibendrinamasis  vertinimas.

\* Informacija apie mokymo(si) rezultatus( kontrolinių darbų, testų ir kitų užduočių atlikimo) mokiniams ir tėvams (globėjams) teikiama trumpais komentarais, lygiai nenurodomi.

 Pusmečio mokinių pasiekimai įrašomi elektroniniame dienyne. Mokinių mokymosi pasiekimų apskaitos suvestinės atitinkamose skiltyse įrašomas ugdymo dalykų apibendrintas mokinio pasiekimų lygis (patenkinamas, pagrindinis, aukštesnysis). Mokiniui nepasiekus patenkinamo pasiekimų lygio, įrašoma ,,nepatenkinamas“.

 \* Apibendrinamasis mokinių pažangos ir pasiekimų lygmuo pusmečio pabaigoje nustatomas, remiantis kiekvieno mėnesio diagnostiniu vertinimu pagal daromą mokinio pažangą:

 - jeigu mokinio daroma pažanga ir pasiekimai diagnostiniame vertinime fiksuojami kylančia tvarka, jis vertinamas aukštesniu lygmeniu;

 - jeigu mokinio daroma pažanga ir pasiekimai diagnostiniame vertinime fiksuojami žemėjančia tvarka, jis vertinamas žemesniu lygmeniu;

 - jeigu mokinio daroma pažanga ir pasiekimai diagnostiniame vertinime fiksuojami kintančia tvarka, atsižvelgiame į dominuojantį lygmenį.

 \* Vertinant mokinio pažangą ir pasiekimus mokslo metų pabaigoje, atsižvelgiama į II pusmečio rezultatus. Aukštesnysis lygmuo – turi būti ne mažiau kaip septyni aukštesniojo lygmens įvertinimai. Pagrindinis lygmuo – aukštesnysis ir pagrindinis lygmenys, ne daugiau kaip vienas – patenkinamojo lygmens įvertinimas. Patenkinamas lygmuo – jei daugiau nei penki patenkinamojo lygmens įvertinimai. Padėkos raštai skiriami mokiniams, kurių galutinio vertinimo lentelėje iš aštuonių vertinamų dalykų, ne mažiau kaip septyni įvertinti aukštesniuoju lygmeniu, vienas – pagrindiniu lygmeniu.

 \* Dorinio ugdymo pasiekimai įrašomi atitinkamose dienyno skiltyse, nurodoma padaryta arba nepadaryta pažanga :,,p.p.“ arba ,,n.p.“.

\* Specialiųjų ugdymosi poreikių turinčių mokinių, ugdomų pagal individualizuotą programą ir nesiekiančių įgyti pradinio ugdymo išsilavinimo, bei specialiosios medicininės fizinio pajėgumo grupės mokinių padaryta arba nepadaryta pažanga fiksuojama atitinkamoje elektroninio dienyno skiltyje, įrašant ,,p.p.“ arba ,,n.p.“.

\* Baigus pradinio ugdymo programą rengiamas pradinio ugdymo programos baigimo pasiekimų ir pažangos vertinimo aprašas, jis perduodamas mokyklai, kurioje mokinys mokysis pagal pagrindinio ugdymo programą.

\* Vertinama tai, kas buvo numatyta pasiekti ugdymo procese (žinios ir supratimas, bendrieji ar dalyko gebėjimai, vertybinės nuostatos ir elgesys).

**Informacijos rinkimas:**

\* Informacija renkama neformaliai: stebint, analizuojant, komentuojant, aptariant, mokinių mokymąsi, skatinant įsivertinimą ir kitais mokytojo pasirinktais būdais.

\* Formaliai:  analizuojant namų užduočių, kontrolinių darbų, testų rezultatus, stebėjimų medžiagą ir kt.

**Pasiekimų vertinimo fiksavimas:**

 \* Vertinimas fiksuojamas elektroniniuose dienynuose, mokinių darbuose, sąsiuviniuose, dalykų suvestinių lentelėse.

# Mokinio pažangos fiksavimo paskirtis:

##  \* Sukaupti mokinio pažangą rodantys darbai leidžia mokytojams, moksleiviams ir jų tėvams (globėjams) palyginti dabartinius mokinio ugdymo(si) rezultatus su ankstesniais, fiksuoti, ar vaikas daro pažangą ir ją įvertinti.

##  \* Visi ugdymo(si) proceso dalyviai gali įvertinti vaiko pasiekimus pagal realias jo išgales ir leisti ugdyti savivertę.

##  \* Mokiniui suteikiama galimybė vertinti savo veiklą, pasiekimus ir pastebėjimus.

**Mokinių savęs vertinimas:**

\* Mokinių savęs įsivertinimu siekiama, ugdyti įsivertinimo gebėjimus:

- analizuoti savo mokymosi veiklą ir rezultatus, nustatyti sėkmės ir nesėkmės priežastis;

- planuoti mokymąsi – numatyti, ką kitą kartą, atlikdamas panašaus pobūdžio užduotį, mokinys darytų kitaip;

\* Priimti sprendimus - remiantis turima patirtimi, keltis naujus mokymosi uždavinius:

- mokiniai skatinami įsivertinti pokalbių metu.

**Mokinių ir jų tėvų ( globėjų ) informavimas apie mokinių pasiekimus:**

\* Mokiniams informacija apie jų pasiekimus teikiama raštu (ištaisius darbus) ir žodžiu aptariant tai, kas padaryta gerai, ką reikia tobulinti, kad būtų pasiekti uždaviniai pagal sutartus kriterijus.

\* Tėvams (globėjams) informacija apie mokinio pasiekimus teikiama žodžiu ir raštu:

- įrašais elektroniniame dienyne, mokinių darbuose;

- individualių pokalbių metu - individualus pokalbis su tėvais (globėjais) vykdomas visus mokslo metus.   Apibendrinta informacija apie klasės pasiekimus ir pažangą analizuojama, aptariama mokytojų tarybos posėdyje, panaudojama tėvų informavimui, ugdomojo proceso tobulinimui, sprendimų priėmimui.

  Vertinimo aprašą parengė direktoriaus pavaduotoja ugdymui Rima Rutkauskienė.

 Pritarta metodinės tarybos posėdyje 2014-09-08, protokolas Nr. 6.2012-08-29 , protokolo Nr.1.